Skolebestyrelsen for Søndegades Skole i Brønderslev kommer med et kontroversielt forslag for at finde besparelser.

Bestyrelsen foreslår nemlig at samle overbygningseleverne og mellemtrinseleverne på forskellige større byskoler, skriver P4 Nordjylland. Dermed er der lagt på til en heftig kamp mod de mange landsbyskoler der kæmper for at beholde 7. klasserne og også 4.-6. klasserne. - Man får en besparelse ved at lave større skoler, siger skolebestyrelsesformand Claus Siggaard til P4 Nordjylland. Bestyrelsesformanden frygter, at hvis politikerne ikke laver en større strukturændring, så vil de i stedet lave en lang række kvalitetsforringelser som at skære ned på timetallet og muligheden for holddeling.